**«Табиғатты аяла» жас өлкетанушылар, экологтар мен**

**табиғат зерттеушілерінің облыстық форумын өткізу**

**ережесі**

**1. Жалпы ережелер**

1. «Табиғатты аяла» жас өлкетанушылар, экологтар мен табиғат зерттеушілерінің облыстық форумын өткізу ережелері (бұдан әрі – Форум) оның мақсатын, міндеттерін, қаржыландыруын, ұйымдастыру форматын, өткізу тәртібін, қатысушылар мен жеңімпаздарын анықтайды.

2. Шығыс Қазақстан облысының білім басқармасы, дарындылық пен қосымша білім беруді дамытудың Шығыс Қазақстан ғылыми-әдістемелік «Дарын» орталығы» (бұдан әрі – ДпҚББД ШҚ ҒӘ «Дарын» орталығы) Форумның ұйымдастырушылары болып табылады.

3. Форум **қашықтықтан және онлайн форматта** өткізіледі.

4. Форумның мақсаты - білім алушыларды табиғатты қорғау қызметіне тарту, экологиялық мәдениетті және туған өлке табиғатына экологиялық бағдарланған қарым-қатынасты тәрбиелеу.

5. Форумның міндеттері:

- қоршаған ортаны қорғау міндеттерін шешуде олардың кәсіби өзін-өзі анықтауына ықпал ету, білім алушыларды практикалық қатысуға тарту үшін жағдай жасау;

- білім алушылардың табиғи және жасанды экожүйелерді зерттеу мен сақтау бойынша қызметіне қызығушылықтарын қолдау;

- білім алушылар мен педагог қызметкерлер арасында шығармашылық байланысты орнату және жұмыс тәжірибесімен алмасу;

- еліміздің жас тұрғындарында экологиялық мәдениетті және адамзат алдында тұрған ғаламдық мәселелер тарапынан белсенді өмірлік ұстанымды қалыптастыру;

- балаларды іс-шараларға араластыру арқылы қосымша білім беру жүйесіндегі қамтылуын көтеруге жағдай жасау.

6. Форумды ұйымдастырушылар ұйымдастыру комитетінің және әділ қазылар алқасының құрамын қалыптастырады, тікелей өткізуді жүзеге асырады, нәтижелерді талдайды және қорытындысын шығарады.

**2. Форумды өткізу мерзімі мен орны**

7. Бұқаралық іс-шараларға қатысу арқылы балалардың қосымша біліммен қамтуын арттыру үшін Форум үш кезеңде өткізіледі:

***Бірінші кезең*** (іріктеу) – мектепішілік (***2024 жылдың 7 сәуіріне дейін***);

***Екінші кезең*** (іріктеу) – аудандық/қалалық (***2024 жылдың 10 сәуіріне дейін***);

***Үшінші кезең*** (қорытынды) – облыстық (***2024 жылғы 16 сәуір, қашықтықтан***).

8. Форумның іріктеу кезеңдерін өткізу мерзімдері аудандық (қалалық) білім бөлімдері басшыларының, мамандандырылған білім беру ұйымдары директорларының бұйрықтарымен анықталады.

9. Білім бөлімдері басшыларының және дарынды балаларға арналған мамандандырылған мектеп директорларының қолы қойылған қатысу туралы хатты және конкурстық жұмыстарды ұйымдастыру комитетіне **2024 жылдың
10 сәуіріне дейін** Өскемен қ., Абай даңғылы 21, ДпҚББД ШҚ ҒӘ «Дарын» орталығының **konkurs.vko@ mail.ru** электронды поштасына жолдау қажет. Тел. 8(7232)75-26-91.

10. Өтінімге мыналар қоса тіркеледі:

1) Форумның аудандық/қалалық кезеңдері жеңімпаздарының Форумның облыстық кезеңіне өтінімі (*1қосымша*);

2) қатысушылардың жеке басын куәландыратын құжаттардың сканерленген көшірмелері;

3) [www.youtube.com](http://www.youtube.com) сайтына жүктелген бейнематериалдардың сілтемесі;

11. Әр ізденуші бір ғана өтінім жібере алады. Екі не оданда көп өтінімге бірнеше авторлыққа жол берілмейді.

12. Форумға жіберілген жұмыстар қайтарылмайды. Форум ұйымдастырушылары қатысушылардың жұмыстарын авторын көрсету арқылы БАҚ-та жариялауға құқылы.

**3. Форум қатысушылары**

13. Форумға аудандық/қалалық іріктеу кезеңдерінен өткен жалпы орта білім беретін мектептер мен қосымша білім беру ұйымдарының оқушылары қатысады.

Қатысушылардың жасы: **12-17** жастағы оқушылар (2024 жылдың мамыр-маусым айларында!).

14. Топтың құрамы әр аудан/қаладан **9** оқушы және 1 жетекші болуы қажет.

**4. Форумды өткізу шарты мен тәртібі**

15. Форум келесі номинациялар бойынша өткізіледі:

**1. «Жасыл мектеп»** номинациясы – зерттеу жобаларының байқауы:

а) жасыл қала – қоршаған ортаны жақсартуға бағытталған технологиялар **(1 қатысушы);**

б) болашаққа көзқарас – экологиялық білім беру жобалары, еріктілер жобалары және қоғамдық ұйымдардың қызметі **(1 қатысушы).**

**Жобаны қорғау** **онлайн форматта ZOOM** **платформасында 2024 жылғы 16 сәуірде** өткізіледі.

Жобаны қорғау уақыты – демонстрациялық материалды (макеттер, үлгілер, бейнежазба және т.б.) қолдануымен **7 минуттан аспауы тиіс.**

**Бағалау өлшемдері:**

- зерттелетін мәселенің өзектілігі мен жаңалығы;

- жүргізілген зерттеулердің дәрежесі мен көлемі;

- қойылған міндеттерді орындау нәтижелілігі;

- жұмыстың тәжірибелік маңыздылығы;

- автордың жеке үлесі;

- сөйлеу шеберлігі.

**2. «Экотеатр» интерактивті қойылымы»** номинациясы – қызықты және өзекті экологиялық мәселелерге арналған интерактивті түрде бейнероликтер байқауы **(4 қатысушы).** Экотеатр экология мен өнерді біріктіреді. Қойылымда әртүрлі заттарды, костюмдерді және т.б. пайдалануға рұқсат етіледі.

Ұзақтығы 10 минуттан аспайды.

**Бағалау өлшемдері:**

- номинацияға сәйкестігі;

- актерлік шеберлік;

- репертуардың күрделілігі;

- костюмдер;

- қойылымның мазмұндылығы;

- техникалық және музыкалық сүйемелдеу.

Номинация бойынша www.youtube.com каналында орналастырылған бейнематериалға сілтеме **konkurs.vko@mail.ru** электронды поштасына жіберіледі.

**3. «Экоблогер» әлеуметтік бейнематериал** номинациясы– Қазақстанның заманауи әлеуметтік мәселелеріне арналған әлеуметтік бейне байқауы. Рұқсат етілмеген қоқыс алаңдары, қайта өңделмейтін қаптамаларды бақылаусыз өндіру, энергия мен су ресурстарын ысырап ету, ойланбастан тұтыну және өз денсаулығына зиян келтіру, мәдени және әлеуметтік тәрбиенің бұзылуы **(1 қатысушы).** Презентация ұзақтығы – 5 минуттан аспауы тиіс.

Байқауға **[www.youtube.com](http://www.youtube.com)** арнасында орналастырылған бейнематериалға сілтеме **konkurs.vko@ mail.ru** электронды поштасына жіберіледі.

Бейнероликте аталған сұраққа стандартты емес тәсілмен қарауға, түсірілім, анимация және компьютерлік графика тәрізді визуалды ұсыну тәсілдерін, музыкалық және дыбыстық сүйемелдеу құпталады.

**Бағалау өлшемдері:**

- стилистикалық шешім;

- тәжірибелік қолданылуы;

- креативтілік;

- әлеуметтік маңыздылығы;

- бейнематериал сапасы.

**4. «Үздік Арт-нысан» номинациясы –** Әртүрлі қалдықтардан және қайта өңдеуге болатын материалдардан, пайдаланылған заттардан, әртүрлі қаптамалардан және т.б. жасалған шығармашылық жұмыстардың орындалуының барлық кезеңдері көрсетілген бейнематериалдар мен қорытынды фотосуреттер (3 дана) қабылданады. Үлгілі тақырыптар: «Эко сөмке», «Қолдан жасалған ойыншық», «Пайдалы зат» және т.б. Командада үштен артық емес **1 қатысушы** жұмыс ұсынады, қорғайды.

Жұмысқа (заттаңба) (6х6 см) қоса тіркеледі, онда жұмыстың атауы, орындаушының Т.А., жасы, білім беру ұйымы, қала, аудан, облысы көрсетіледі.

**Бағалау өлшемдері:**

- тақырыпқа сәйкестігі;

- жұмыстың өзіндік ерекшелігі;

- іске жарамдылығы;

- жобаның эстетикалық түр-сипаты;

- ұқыптылық;

- құрылымның беріктігі;

- өсімдік материалының өміршеңдігі (бар болса);

- жобаны орындау сапасы.

Номинация бойынша **www.youtube.com** арнасында орналастырылған бейнематериалға сілтеме және фотосуреттер **konkurs.vko@mail.ru** электронды поштасына қабылданады.

**5. Номинация: «Идеядан іске асуға дейін»** **байқауы (1 қатысушы).** Лэпбук (lapbook, lap – тізе, book – кітап) – қалталар, шағын кітаптар, терезелер, жылжымалы бөлшекте, қыстырмалары бар түрде жасалған интерактивті папка, оны өз қалауыңыз бойынша шығаруға, төсеуге, бүктеуге болады.

Байқау тапсырмасы **«Табиғат және біз», «Экологиялық соқпақ», «Қалдықтарды сұрыптау»** бөлімдерін бейнелейтін экологиялық кітапша жасау.

Шығармашылық жұмыстардың орындалуының барлық кезеңдері, орындау техникасы көрсетілген бейнематериалдар мен аяқталған жұмыстың - лэпбуктің фотосуреттері (3 дана) қабылданады.

Жұмыстың атауын, автордың аты-жөнінің көрсетілуі міндетті түрде.

Номинация бойынша **www.youtube.com** арнасында орналастырылған бейнематериалға сілтеме және фотосуреттер **konkurs.vko@mail.ru** электронды поштасына қабылданады.

**Бағалау өлшемдері:**

- экологиялық тақырыптың көрінісі;

- жұмыстың өзектілігі;

- жұмыстың күрделігі;

- жұмыстың өзіндік ерекшелігі;

- ақпараттың толықтығы;

- фотосуреттің сапасы және түсініктемелердің мазмұндылығы.

16. Әр номинацияға қатысу міндетті. Бір қатысушы бір жоба ұсынады.

**5. Форумның қорытындысын шығару және жеңімпаздарды марапаттау**

17. Кәсіби қазылар алқасы байқау жұмыстарын 10 ұпайлық жүйе бойынша Форумның бағалау өлшемдеріне сәйкес бағалайды. Қазылар алқасының шешімі түпкілікті және хаттамамен ресімделеді.

18. Форумның қорытындысы бойынша қазылар алқасының мүшелері жеңімпаздарды анықтайды. Жеңімпаздар I, II, III дәрежедегі дипломдармен марапатталады. Жеңімпаз дипломында оқушыны Форумға дайындаған жетекшінің немесе мұғалімнің аты, тегі көрсетіледі. Барлық қатысушыларға Форумға қатысқаны туралы сертификаттар беріледі.

19. Номинациялар бойынша барынша жоғарғы ұпай жинаған қатысушылар 2024 жылдың мамыр айында өтетін «Табиғатты аяла» жас өлкетанушылар, экологтар мен табиғат зерттеушілерінің қашықтықтан өтетін Республикалық форумына жолдама алады.

Анықтама телефоны: 8 (7232) 75-26-91.

**6. Форумды қаржыландыру**

20.7Форумды қаржыландыруды бекітілген сметаға сәйкес ДпҚББД ШҚ ҒӘ «Дарын» орталығы жүзеге асырады.

*1-қосымша*

«**Табиғатты аяла» жас өлкетанушылар, экологтар мен табиғат зерттеушілерінің**

**облыстық форумына қатысуға өтінім**

**2024 жылдың 16 сәуірі, қашықтықтан.**

**Аудан/қала\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| Жұмыстың аталуы | Орындаушының Т.А. (құжатқа сәйкес) | Туған күні | Тұрғылықты мекен-жайы, электр. пошта, телефон | Білім беру ұйымы,сынып | Жетекшінің телефоны, электрондық поштасы |
| «Жасыл мектеп» (2 қатысушы) |
|  |  |  |  |  |  |
| «Экотеатр» интерактивті қойылымы» (4 қатысушы) |
|  |  |  |  |  |  |
| «Эко блогер» (1 қатысушы) |
|  |  |  |  |  |  |
| «Үздік Арт-нысан» (1 қатысушы) |
|  |  |  |  |  |  |
| «Идеядан іске асуға дейін» (1 қатысушы) |
|  |  |  |  |  |  |

*Топ жетекшісі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Т. А. Ә., жұмыс орны, лауазымы, ұялы телефоны)*

*Білім бөлімінің басшысы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Т. А. Ә., қолы, мөрі)*